Christina Vukicevic Demidov

Ljubica Christina Vukicevic Demidov (født 1987) er en norsk tidligereKommer ikke til å gjøre comeback som toppidrettsutøver: Christina Vukicevic Demidov venter barn med fotballmannen friidrettsutøver, norsk rekordholder og sju ganger norsk mester på 100 meter hekk. Hun har gull på denne distansen fra European Youth Olympic Festival i 2003 og U23-EM i friidrett 2009, og som senior har hun bronse fra EM i friidrett innendørs 2011. 

Hun har vært ekspertkommentator i NRK siden 2021. 

 Personlige rekorder 
 Øvelse  Resultat  Dato  Sted  Alle tider Norge 60 meter hekk, innendørs  7,83 sek  4. mars 2011  Paris, Frankrike  # 1 60 meter, innendørs  7,56 sek  2. februar 2008  Drammen, Norge  ? 50 meter hekk, innendørs  6,81 sek  5. mars 2010  Liévin, Frankrike  # 1 100 meter hekk, utendørs  12,74 sek  1. juni 2009 Hengelo, Nederland   # 2 100 meter hekk (76,2 cm), utendørs  13,60 sek  4. juli 2004 Göteborg, Sverige   # 2NFIF.no: 100 METER HEKK (76,2 cm) JENTER 17 ÅR    hentet 19. juni 2011 100 meter, utendørs  12,26 sek  13. juni 2004 Nadderud, Norge   # 81NFIF.no: Kvinner/Women 100 meter    hentet 19. juni 2011 200 meter, utendørs  24,90 sek  15. august 2004 Fagernes, Norge   # 68NFIF.no: Kvinner/Women 200 meter    hentet 19. juni 2011
 Oppdatert per 19. oktober 2011.

 Bakgrunn 
Vukicevics far er friidrettstrener Petar Vukičević fra Serbia og hennes mor er halvt norsk og halvt serbisk. Hun har en yngre bror, Vladimir Vukicevic, og tre yngre halvsøsken. Hun er oppvokst i Drøbak og har senere flyttet til Bærum. Vukicevic er gift med den norske tidligere landslagsspilleren i fotball Vadim Demidov. Hun varslet 29. februar 2016 at hun la opp som toppidrettsutøver fordi hun og Demidov ventet barn.

 Idrettskarriere 
Hun representerte Ski IL Friidrett i mesteparten av sin yngre karriere. Etter å ha flyttet til Bærum, byttet hun klubb til IL Tyrving foran 2005-sesongen. Før 2008 valgte Vukicevic å returnere til Ski IL Friidrett. Hun trenes av sin far Petar Vukicevic, som selv er fem ganger jugoslavisk mester på 110 m hekk og deltok i OL 1980 i Moskva.

 Tidlige resultater 
Hun var blant verdens beste på 100 m hekk som junior. Hun tok gull i European Youth Olympic Festival i Paris i 2003, og kom på femteplass i junior-VM i 2004. Under junior-EM i friidrett i Kaunas i Litauen i 2005 tok hun sølvmedalje på distansen, bak Eline Berings. 

 2006 
Under junior-VM i friidrett i Beijing 18. august 2006 tok Vukicevic sølv med tiden 13,34. Her vant hun forsøksheatet sitt med beste tid,Dagbladet.no – Vukicevic imponerte i junior-VM og i finalen var hun ett hundredels sekund bak gullet, som ble vunnet av Jekaterina Sjtepa. I 2006 ble hun tildelt kongepokalen.

 2007 
Da hun ble nummer to i U23-EM 2007, slått av tyrkiske Nevin Yanıt, løp hun på 13,08. Dette holdt til at hun kvalifiserte seg til sitt første internasjonale seniormesterskap, VM i friidrett 2007 i Osaka. Her endte hun på 24.-plass, men fikk ny personlig rekord på 13,07.

 2008 
Ved Ungdomsmesterskapet 2008 i Drammen satte hun personlig rekord på 60 meter, med tiden 7,56 sekunder, og hun satte norsk U23-rekord på 60 meter hekk med tiden 8,14 sekunder.Ostlandets Blad - Startet med rekord, besøkt 29. februar 2016. Vukicevic satte norsk rekord på 60 m hekk i et stevne i Karlsruhe den 10. februar 2008 med 8,00, noe som forbedret den gamle rekorden med tre hundredeler. Den gamle rekorden var satt av Monica Grefstad i 1994.

Hun deltok i sommer-OL 2008 i Beijing, men ble slått ut i et forsøksheat med attende beste tid totalt. Hun kom på fjerdeplass i sitt heat.Dagbladet.no - Ny pers ikke nok for Christina (besøkt 6. februar 2011) 16 gikk videre til semifinale; de to beste fra hvert forsøksheat pluss de seks raskeste løperne i tillegg til de to beste. Hennes tid, 13,05, var ny personlig rekord. Vinnertiden i denne OL-øvelsen ble 12,54, av Dawn Harper.

 2009 
Under innendørs-EM 2009 fikk hun fjerdeplass på 60 m hekk med tiden 8,04. Eline Berings fra Belgia vant med tiden 7,92. Vukicevic var kun syv hundredeler fra bronsemedalje. Vukicevic bestemte seg å ikke satse innendørs i 2010. Hun valgte allikevel å løpe noe stevner. Det resulterte i ny norsk rekord på 60 meter hekk med tiden 7,94 seg i Florø 27. februar. Uken etter satte hun nok en rekord i franske Lievin med tiden 7,93 sek.

Den 23. mai 2009 satte hun ny norsk (og personlig) rekord på 100 m hekk med tiden 12,87 under et løp på Bislett, og slettet dermed Lena Solli Reimann sin gamle rekord på 12,94, satt 24. mai 1996. Dette var også da årsbeste i Europa. Noen dager senere, den 1. juni, satte hun igjen ny norsk rekord på 100 m hekk, denne gang med 12,74 under et stevne i nederlandske Hengelo.

Den 14. juni, under starten av årets Golden League i Berlin, løp hun inn til femteplass, 6 hundredeler fra bronseplassen.  

18. juli vant hun U23-EM på 100 m hekk i Kaunas, med tiden 12,99 og 2 m/s motvind.  
2. august vant hun sitt sjette strake norgesmesterskap på 100 meter hekk. 

18. august 2009 kvalifiserte hun seg til semifinalen i VM i Berlin med en tid på 12,92 sekunder i øvelsen 100 meter hekk. Hun endte som nr. 5 i semifinalen med tiden 13,00, og gikk ikke videre. 

 2010 
I juni deltok hun på Bislett Games, der hun kom på sjetteplass, med tiden 12,91.Aktiv i Oslo – Bislett Games 2010 resultater  (besøkt 6. februar 2011) I slutten av juli deltok hun EM i friidrett i Barcelona. Hun løp inn til årsbestetid i kvalifiseringsheatet, med tiden 12,83. Dette var beste tid av alle i kvalifiseringsheatene. I semifinalen ble hun slått av Tatjana Dektjareva, men kom på andreplass i sin semifinale med tiden 12,85, og ble direkte kvalifisert til finalen. I finalen løp hun inn til årsbestetid på 12,78, men dette holdt bare til fjerdeplass.NRK.no – Medaljen glapp for Vukicevic (besøkt 6. februar 2011)

 2011 
I mars under innendørs-EM i Paris tok hun en bronsemedalje i 60m hekk med ny personlig rekord på 7,83 sekunder. Den 9. juni under Diamond League stevnet Bislett Games, vant hun 100 m hekk på 12,97 som er årsbeste i verden så langt i 2011.

Vukicevic måtte stå over både NM i Byrkjelo i 2011 og VM 2011 i Daegu i Sør-Korea. Hun ble stoppet av en lårskade hun slet med siden sommeren. Hun fikk trolig skaden under Bislett Games 2011.VG.no - Vukicevic skal glemme VM-nedturen på hemmelig ferie, besøkt 16. august 2011.

Hun avsluttet sesongen som den 6. beste utøveren på 100 meter hekk i verden, ifølge IAAFs poengstatistikk. Hun endte opp på 1286 poeng.Diamond League – Christina Vukicevic, besøkt 19. oktober 2011.

 2012 
Sesongen 2012 startet dårlig for Vukicevic. Hennes første konkurranse siden juli året før var i Hengelo i Nederland 27. mai, men der rev hun den første hekken, mistet rytmen, og brøt løpet.Dagbladet.no - Vukicevic krasjet i første hekk etter superstart, besøkt 1. juli 2012. Helgen etter løp hun på 13,39 i Florø, og ved Bislett Games i juni greide hun bare femteplass i sitt kvalifiseringsheat, og gikk ikke til finalen.Dagbladet.no - Sprint-Ezinne slettet 30 år gammel rekord - hekkeløper Vukicevic langt unna OL-kravet, besøkt 1. juli 2012.Dagbladet.no - Jeg må trene hodet mitt, besøkt 1. juli 2012. Etter dette sa hun at hun trengte å jobbe med det mentale, og tok kontakt med sin mentale trener ved Olympiatoppen, idrettspsykolog Britt Tajet-Foxell, samtidig som hun droppet en del stevner for å prioritere trening.Dagbladet.no - Jeg er en ulv, besøkt 1. juli 2012. 

I EM i friidrett 2012 løp hun på 13,17 i kvalifiseringen, men ble slått ut i semifinalen med tiden 13,23.

Til tross for resultatene i 2012 ble hun tatt ut til sommer-OL 2012 i London. Toppidrettssjef Jarle Aambø begrunnet uttaket med at «Christina har vært over A-kravet tidligere og har vist i flere sammenhenger at hun har et godt internasjonalt nivå». Før hun løp i OL besluttet hun imidlertid å trekke seg, fordi treningen ikke hadde gitt den framgangen som var nødvendig for å hevde seg i OL.Dagbladet.no – Vukicevic trekker seg fra OL, besøkt 31. juli 2012. Hun deltok da heller ikke i NM i friidrett 2012. Høsten 2012 brukte hun en periode Leif Olav Alnes som midlertidig trener.VG.no - Christina Vukicevic bryter med trenerpappaen, besøkt 8. april 2013.

Avslutningen av året 2012 ble preget av oppmerksomheten rundt en e-postveksling som skal ha foregått mellom hennes far og trener, Petar, og den serbiske legen og treneren Srdjan Djordjevic. Mailene skal ha inneholdt spørsmål om stoffer som står på dopinglisten, og Norges friidrettsforbund suspenderte Petar midlertidig.Dagsavisen - Sendt ut i kulden , besøkt 8. april 2013. 

 2013 
I januar 2013 gjorde Christina det kjent at hun bryter samarbeidet med Petar som trener. Olympiatoppen meldte i begynnelsen av april at hun må operere høyre fot, på grunn av lidelsen Mortons nevrinom, som er en fortykning i nerven mellom andre og tredje tå.Dagbladet.no - Christina Vukicevic må opereres i foten, besøkt 8. april 2013. På grunn av denne operasjonen valgte hun å ikke signere kontrakt med elitelandslaget i friidrett, for å se an hvordan resultatet av operasjonen blir. Hun ble derfor ikke tatt ut på Norges friidrettsforbunds elitelag.Nettavisen.no - Vukicevic ute av landslaget , besøkt 8. april 2013.

Hun konkurrerte etter dette ikke i 2013- og 2014-sesongen. 

 2015 
I mai 2015 informerte hun at hun gjør comeback, og at hun har trent siden september 2014.Dagbladet.no - Christina Vukicevic gjør comeback: - Føler jeg har enda mer inne, besøkt 16. mai 2015. Hun trenes nå igjen av sin far, Petar Vukičević. Hun skulle delta ved NM i friidrett 2015 i Haugesund, men fikk strekk bak låret under oppvarmingen, og trakk seg fra NM.NRK.no - Vukicevic skadet seg fra et mulig VM-comeback, besøkt 31. juli 2015.

 2016 
Den 29. februar 2016 fortalte hun at hun la opp som toppidrettsutøver fordi hun var gravid, og ikke ønsket å fortsette som toppidrettsutøver som mor.Aftenposten - Christina Vukicevic er gravid - legger opp som hekkeløper, besøkt 29. februar 2016.

2021
I denne sesongen begynte Christina å kommentere friidrett på NRK sammen med Jann Post og Vebjørn Rodal.

 Plasseringer 100 meter hekk 
 2003 – gull i uoffisielt ungdoms-OL i Paris, Frankrike
 2004 – fjerdeplass junior-VM
 2004 – første gull i NM i friidrett 2004 i Florø
 2005 – sølv i junior-EM i Kaunas Litauen
 2005 – andre gull i NM i friidrett 2005 på Fana stadion, Bergen
 2006 – sølv i junior-VM i Beijing Kina
 2006 – tredje gull i NM i friidrett 2006 på Bislett stadion, Oslo
 2007 – sølv i U23-EM i Debrecen Ungarn
 2007 – fjerde gull i NM i friidrett 2007 i Askim
 2007 – deltok i VM i Osaka Japan – utslått i forsøksheatet.
 2008 – deltok i OL i Beijing Kina – utslått i forsøksheatet som nummer 18 av de 16 som gikk videre.
 2008 – femte gull i NM i friidrett 2008 på Lerkendal, Trondheim
 2009 – gull i U23-EM i Kaunas, Litauen
 2009 – satte ny norsk rekord på 12,74 under et stevne i Hengelo, Nederland
 2009 – sjette gull i NM i friidrett 2009 på Stampesletta, Lillehammer
 2009 – deltok i VM i friidrett 2009 i Berlin, Tyskland – utslått i semifinalen med den 16. beste tiden av de 24 semifinalistene.
 2010 – satte ny norsk rekord på 60 meter hekk med tiden 7,93 under et stevne i Lievin
 2011 – vinner 100 m hekk på tiden 12,79 under Diamond League Bislett Games i Oslo

 Skader 
Den 4. september 2008 skadet Vukicevic seg under en treningsøkt på Bislett stadion. Hun fikk et dypt kutt på låret, samtidig som hun skadet muskelen.

I 2011 slet hun med en skade i lår- og setemusklaturen, som gjorde at hun mistet NM i friidrett, VM i friidrett og flere Diamond League-stevner.Dagbladet.no - Vukicevic mister VM med skade, besøkt 8. april 2013.

 Referanser 

 Eksterne lenker 




Kategori:Norske hekkeløpere
Kategori:Deltakere for Norge under Sommer-OL 2008
Kategori:Friidrettsutøvere under Sommer-OL 2008
Kategori:Kongepokalvinnere i friidrett
Kategori:Norgesmestere i friidrett
Kategori:Nordmenn av serbisk opphav
Kategori:Deltakere for Norge under VM i friidrett 2009
Kategori:Deltakere for Norge under VM i friidrett 2007
Kategori:Deltakere for Norge under VM i friidrett innendørs 2010
Kategori:Friidrettsutøvere for IL Tyrving
Kategori:Ekspertkommentatorer (sport)
Kategori:Sportskommentatorer i NRK
Kategori:Personer fra Lørenskog kommune